google/wiki40b huggingface dataset:
מרית (כלי עבודה)

מָרִית, מוכרת גם כשְפַּכְטֶל (מגרמנית: Spachtel), היא כלי עבודה המשמש בעיקר בעבודות בנייה, בין השאר לטיוח.
המרית עשויה מידית אחיזה מעוגלת, ולוח מתכת דק וגמיש המתרחב מן הידית ומסתיים בשטח חתך ישר. השימוש העיקרי במרית הוא בתחום הבנייה והשיפוץ והיא משמשת למריחה ומילוי של חומרי טיח מסוגים שונים. הבנאי משתמש בה לטיוח קירות ותקרות, סתימת חורים (בעזרת חומר הקרוי מֶרֶק) ויישור של אלמנטים שונים, בפנים הבניין ומחוצה לו.

מקור השם

מקור המילה "שפכטל" הוא בגרמנית והיא שימושית בעברית, בדומה למילים גרמניות רבות שחדרו ללכסיקון הבנייה הישראלי, בשל העובדה כי רבים מאנשי הבנייה בתקופת היישוב, אז החלה תנופת הבנייה בישראל, היו ממוצא מרכז-אירופאי. לגרמנית הגיעה המילה מן המילה הלטינית spatula, שפירושה "חרב רחבה".

שימוש לניקוי

המרית משמשת גם לניקוי משטחים מחומרי בניין שנדבקו אליהם. המרית מגיעה במגוון צורות וגדלים המתאימים לשימושים השונים. ידיות האחיזה עשויה לרוב מעץ או מפלסטיק.

צורת שימוש במילוי מרק

צורת השימוש השכיחה למילוי במרק היא באמצעות שתי מריות המוחזקות בשתי הידיים. מרית אחת מוחזקת אפקית ומשמשת להערמת מנת מרק והמרית השנייה משמשת לאיסוף חלק מהמרק שבמרית הראשונה ומריחתו על גבי המשטח. השימוש בשתי מריות מאפשר העברת המרק בתנועה אופיינית ממרית למרית ובכך לערבוב מתמשך שלו ובכך לשמור המרקם הנימוח שלו ומניעת התקשות ויצירת גושים.

אטימולוגיה

המילה "שפכטל" מתייחסת לכלי העבודה אולם היא הפכה נפוצה מאוד גם בהתייחסות לחומר עצמו הנמרח בעזרת הכלי. נהוג לקרוא לסוג הטיח הנמרח, לרוב טיח גבס לקירות פנים, "שפכטל". מילה זו השתרשה בעגת הבנייה עד כדי כך שהיא לעיתים מודפסת על אריזת המוצר של חומר הטיוח עצמו.

בתחומים נוספים

מרית משמשת גם למגוון בעלי מקצוע אחרים כגון אמנים, המשתמשים בו למריחת צבע וערבוב חומרים שונים. טבחים משתמשים במרית לניקוי משטחי העבודה, לגריפה והוצאת תכולה מקערות ותבניות, להיפוך מזונות בשעת טיגון או להחלקה של קרמים - למשל בציפוי עוגה. מרית במטבח היא חלק מכלי 'ששת'.
מרית היא גם כלי עבודה בשימוש רופאי שיניים לשם מילוי חורים בשן וערבוב, איסוף והוצאה של חומרי הסתימה או תרופות, בתהליך דומה לעבודת הטיח, וטכנאי שיניים בתהליך בניית שיניים תותבות. הכימאי משתמש במרית להעברה וערבוב של אבקות לשם שקילה למשל. בשני תחומים אלה מקובל יותר השם ספטולה (spatula) וצורתה המקובלת היא לוח צר וארוך מעוגל בקצוות ולרוב דו צדדי (ידית אחיזה במרכז ושני לוחות בקצוות) המתאימה לעבודה עדינה עם כמויות קטנות.
הפארק הלאומי נואל קמפף מרקאדו

פלורה ופאונה

לפי ההערכות, בשטח הפארק כ-4,000 מיני צמחים, ובהם 110 מיני סחלבים, וכן ברומליות, פסיפלורות, לופיים ודקליים. 2,700 מינים כבר נסקרו ובהם 26 מינים שלא היו ידועים קודם לכן.
הפארק מאכלס כ-130 מיני יונקים, ובהם כלבי נהרות, דולפיני נהרות, טפירים, קופי עכביש, שאגנים, ארמדילים, דובי נמלים, זאבי רעמה ויגוארים.
בנוסף, יש בפארק כ-620 מיני עופות (ובהם 9 מיני ארות), המהווים כ-20% ממיני העופות בדרום אמריקה, וכן כ-70 מיני זוחלים, ובהם הקיימן השחור. כן יש בפארק כ-350 מיני חרקים וכ-250 מיני דגים.
חבר

חברים זה לאפסים
עדיף להכיר אנשים ולנצל אותם לפי טובתך האישית שהיא נקבה יותר טובה מאשר אנשים פשוטים
פשוט וקל
הכנסת הרביעית

אירועים מרכזיים

ב-23 במאי 1960 הודיע ראש הממשלה דוד בן-גוריון במליאת הכנסת על לכידת אדולף אייכמן. ב-21 בדצמבר הודיע בן-גוריון כי ישראל מקימה כור גרעיני.
ב-31 בינואר 1961 התפטר דוד בן-גוריון מתפקידו בשל מסקנות ועדת השִבעה שטיהרה את פנחס לבון מאחריותו לפרשת העסק הביש. מטרת ההתפטרות הייתה לאחד את שורות המפלגה מאחוריו בסוגיה זו, ואכן 4 ימים לאחר ההתפטרות הודח לבון מהמפלגה. עם זאת, התנערותו של בן-גוריון מוועדת השבעה הביאה כמה משותפיו לקואליציה להסתייג ממנו, והוא לא הצליח להרכיב ממשלה חדשה. מרכז אחדות העבודה קיבל החלטה שלא להצטרף לממשלה חדשה בראשות בן-גוריון והודיע כי "ראש הממשלה איבד את סמכותו המוסרית והציבורית לכונן ממשלה בלי לשאול את פי העם". גם מפ"ם והמפלגה הפרוגרסיבית אימצו עמדה דומה. כניסיון להתגבר על ההתנגדות לבן-גוריון הציעה מפא"י להרכיב ממשלה בראשות לוי אשכול, ואולם בשלב זה כבר החלה המפלגה הפרוגרסיבית במגעים לאיחוד עם הציונים הכלליים, והודיעה כי לא תצטרף לאף ממשלה עד להשלמת האיחוד. בעקבות זאת, החליטה מפא"י לחדול מהניסיונות להרכיב ממשלה חדשה, ולהיערך לבחירות. הבחירות לכנסת החמישית נערכו ב-15 באוגוסט.

חקיקה

במהלך כהונתה הקצרה של הכנסת הרביעית אושרו 124 חוקים, מהם 111 ביוזמה ממשלתית (89.5%) והיתר ביוזמה פרטית
בין החוקים הבולטים שחוקקה הכנסת הרביעית: חוק יסוד: מקרקעי ישראל, חוק מקרקעי ישראל וחוק מינהל מקרקעי ישראל, חוק הנוער (טיפול ושיקום), חוק למניעת מפגעים, חוק מס רכוש וקרן פיצויים, חוק הקאדים, חוק לשכת עורכי הדין, חוק רשות הנמלים, חוק הספנות (כלי שיט), ועוד.
הנס שיפה

הנס שיפה (1897–1941) היה סופר יהודי סיני, עיתונאי ודמות צבאית.

ביוגרפיה

שיפה נולד בשם מורזק גרזב למשפחה יהודית בקראקוב. בשנת 1919 נסע ללמוד בגרמניה. עם סיום לימודיו הצטרף למפלגה הקומוניסטית הגרמנית, ושינה את שמו להנס שיפֶּה. מאוחר יותר עבר לברית המועצות והחל לעבוד כעיתונאי. בשנת 1925 עבר לשנחאי ולגואנגג'ואו ועבד במחלקת התרגום של צבא סין. עם עליית הנאצים לשלטון בגרמניה עבר יחד עם אשתו לשנחאי.
כשפרצה מלחמת סין-יפן השנייה החל לסקר את תנועת השחרור הלאומי של סין; בשנת 1938 אף נפגש עם מאו דזה-דונג. ב-1939, היה למתנדב היהודי הראשון שהצטרף לכוחות הצבא הקומוניסטי במלחמה נגד הפלישה היפנית לאדמת סין.
בשנת 1941 שיפה נהרג בשדה הקרב במחוז שאנדונג. אנדרטה לזכרו הוקמה במקום ועליה נחרטו דבריו של גנרל בצבא סין באותן השנים: "הוא תמך בסולידריות בינלאומית בין אירופה ואסיה והקריב את חייו במלחמת ההתנגדות לפלישה היפנית".
מגבת נייר

נייר סופג היא מגבת סופגת העשויה מנייר במקום בד. להבדיל ממגבות בד, מגבות הנייר נועדו לשימוש חד פעמי בלבד. 
מגבות הנייר ארוזות בגליל או בערמה המאפשרת שליפה של מגבת בודדת בכל פעם.

שימושים

למגבות הנייר שימושים מגוונים בתחום הניקיון וההיגיינה מגבות נייר משמשות לייבוש ידיים, ניקוי חלונות, ניקוי אבק וניקוי נוזלים שנשפכו. 
בבישול מגבות הנייר משמשות לספיגת השמן העודף לאחר טיגון המזון. כמו כן, נעשה שימוש במגבות נייר לעטיפת כריכים המיועדים לאכילה במועד מאוחר יותר.
מגבת נייר יכולה לשמש גם לצורך הנבטה של זרעים לצורך גידול או מאכל.

היסטוריה

בשנת 1907 השיקה Scott Paper Company שבפילדלפיה טישו מנייר אשר יועד לסייע למנוע הידבקות בשפעת ממגבות בד בשירותים.
ג'יליאן שוורץ

ביוגרפיה

שוורץ נולדה באוונסטון אילינוי וגדלה בלייק פורסט, אילינוי שבארצות הברית. כבר בהיותה תלמידת תיכון, היא רצתה להתאמן בקפיצה במוט, אך מאחר שנערות לא הורשו לקפוץ במוט באילינוי עד שנת 1997 היא עברה לארקנסו על מנת להתאמן בענף זה. היא למדה באוניברסיטת דיוק. בשנת 2000 היא זכתה במדליית ארד באליפות המכללות (NCAA) בקפיצה במוט ובשנת 2001 קבעה את שיא האוניברסיטאות בקפיצה במוט, 4.32 מטר באצטדיון ו-4.10 באולם וזכתה במדליית כסף ב-NCAA. משנת 2010 היא קיבלה אזרחות ישראלית ומאז החלה לייצג את ישראל בתחרויות בינלאומיות באתלטיקה.

נציגת ארצות הברית

באליפות העולם באתלטיקה שנערכה בפריז, צרפת בשנת 2003 סיימה שוורץ במקום 20 בקפיצה במוט בתוצאה של 4.15 מטר. באליפות העולם באתלטיקה באולם שנערכה בבודפשט, הונגריה במרץ 2004 היא הגיעה להישג הגדול ביותר בקריירה שלה עד כה (2012) כשסיימה במקום רביעי בתוצאה של 4.60 מטר.
באולימפיאדת אתונה (2004) סיימה שוורץ במקום 17 בקפיצה במוט בתוצאה של 4.30 מטר.
באליפות העולם באתלטיקה שנערכה בהלסינקי, פינלנד בשנת 2005 סיימה שוורץ במקום 11 בקפיצה במוט בתוצאה של 4.20 מטר, בשלב המוקדמות היא קבעה תוצאה של 4.45 מטר ועלתה לשלב הגמר מהמקום השני. באליפות העולם באתלטיקה שנערכה באוסקה, יפן בשנת 2007 היא סיימה במקום 15 בתוצאה של 4.50 מטר. במבחנים האמריקאים לאולימפיאדת בייג'ינג (2008) היא סיימה במקום הרביעי ולא הצליחה להיכלל בנבחרת האמריקאית, מאחר שרק שלוש האתלטיות הראשונות יכולות להשתתף במשחקים האולימפיים מטעם הנבחרת. היא השתתפה באליפות העולם באתלטיקה שנערכה בברלין, גרמניה בשנת 2009 למרות שדורגה שוב במקום רביעי במבחנים האמריקאים מאחר שג'ן סטוצ'ינסקי, אלופת ארצות הברית פרשה בעקבות פציעה. באליפות עצמה היא סיימה במקום 14 בתוצאה של 4.50 מטר.

נציגת ישראל

באליפות העולם באתלטיקה שנערכה בטגו, קוריאה הדרומית בשנת 2011 כספורטאית ישראלית סיימה שוורץ במקום ה-25 בקפיצה במוט, בתוצאה של 4.25 מטרים. 
בסוף ינואר 2012 קבעה שוורץ באליפות ארצות הברית הפתוחה שנערכה במדיסון סקוור גרדן, ניו יורק תוצאה של 4.52 מטרים ובכך השיגה את המינימום האולימפי, לאולימפיאדת לונדון (2012).
באליפות העולם באתלטיקה באולם שנערכה באיסטנבול, טורקיה בשנת 2012 סיימה שוורץ במקום ה-11 בקפיצה במוט בתוצאה של 4.45 מטרים.
באליפות אירופה באתלטיקה שנערכה בהלסינקי, פינלנד בסוף יוני 2012 היא סיימה במקום ה-11 בקפיצה במוט לאחר שעברה 4.10 מטרים תחת גשם שוטף. בשלב המוקדמות היא קבעה תוצאה של 4.40 מטרים.
באולימפיאדת לונדון (2012) סיימה במקום 18 במוקדמות קפיצה במוט, לאחר שעברה גובה של 4.40 מטר, בקפיצה הראשונה, ולא העפילה לגמר.
בית"ר רמת גן

בית"ר רמת גן הייתה קבוצת כדורסל ששיחקה בעברה בליגה הראשונה למשך שתי עונות. לאחר ירידתה לליגה השנייה התאחדה הקבוצה עם מכבי רמת גן לקבוצה עירונית אחת - עירוני רמת גן.

היסטוריה

בית"ר רמת גן העבירה את מרבית שנותיה בליגות הנמוכות. בשנת 1988 נשרה הקבוצה לליגה ג', הליגה הנמוכה בישראל. שנה לאחר שירדה לליגה ג' החלה הקבוצה לעלות במעלה הליגות. בשנת 1989 שבה הקבוצה לליגה ב' אחרי שנה אחת של היעדרות. בשנת 1990 העפילה הקבוצה לליגה א', ובחלוף עונה נוספת העפילה לליגה ארצית, ובכך רשמה הקבוצה עלייה של שלוש ליגות בשלוש שנים. במשך שלוש השנים הללו לא נוצחה הקבוצה באף משחק ליגה, כשלזכותה מאזן של 66 ניצחונות מול 0 הפסדים.
בשנת 1992 רשמה הקבוצה עליית ליגה נוספת אל הליגה הלאומית. ב-1993 רשמה הקבוצה הישג מרשים, כאשר העפילה לליגת העל, ובכך רשמה עלייה של 5 ליגות ב-5 שנים, מליגה ג' עד לליגת העל. במחזור האחרון של הליגה הלאומית נפגשה הקבוצה עם מכבי ירושלים למשחק שבו המנצחת מעפילה לליגת העל ובית"ר רמת גן ניצחה בהארכה בהפרש של נקודה. מאמן הקבוצה באותה תקופה היה מאיר קמינסקי והבעלים ונשיא הקבוצה היה יורם נאג'י שאת אותו ההישג של עליית ליגה שנה אחר שנה עשה נאג'י כמה שנים קודם לכן גם עם קבוצת מ.מ גבעת שמואל (כדורסל).
את עונתה הראשונה בליגת העל סיימה במקום העשירי מתוך 14 קבוצות.
לאחר שנשארה הקבוצה בליגת העל החליטה עיריית רמת גן לאחד את מכבי רמת גן ובית"ר רמת גן לקבוצה עירונית אחת. בית"ר רמת גן לא הגיעה עם העירייה להבנות לגבי האיחוד וכתוצאה מכך החליטה עיריית רמת גן לא לתקצב את בית"ר רמת גן כלל, כשמנגד מכבי רמת גן זכתה לתקציב גבוה במיוחד. כתוצאה מכך ובהחלטה נדירה ואמיצה של יורם נאג'י הופיעה בית"ר רמת גן למשחקיה בעונתה השנייה בליגת העל עם הרכב של שחקני נוער, רובם תלמידי תיכון וסרטים שחורים על הגופיות לאות מחאה כנגד ההחלטה הבריונית של עיריית רמת גן והקבוצה הובסה בכל משחקיה, מבלי שרשמה ניצחון בודד. הפסדי הקבוצה היו חסרי תקדים, כולל תבוסות בהפרש של מעל למאה נקודות להפועל תל אביב ולמכבי תל אביב, וממוצע הפסדים בהפרש של 70 נקודות למשחק. הקבוצה נשרה חזרה לליגה השנייה בתום 2 עונות.
לאחר שנשרה לליגה השנייה התאחדה הקבוצה עם מכבי רמת גן לקבוצה אחת - עירוני רמת גן. במקביל לאיחוד העבירה בית"ר רמת גן את פעילות הקבוצה הזאת לרמלה, וקבוצת בית"ר רמת גן (שלולא האיחוד הייתה משחקת בליגה הלאומית) נקראה בית"ר רמת גן/רמלה, ושיחקה שנתיים בליגה הלאומית. לאחר שנתיים היא נשרה לליגה הארצית והקבוצה התפרקה סופית.
בעלי תפקידים בבית"ר רמת גן נשיא ובעלים: יורם נאג'י, יו"ר: עוזי רבי, מנהלת אדמיניסטרטיבית: סמדר דורון
קבוצת ארמיות אוברריין

היסטוריה

קבוצת ארמיות אוברריין ("הריין העליון") נוסדה ב-26 בנובמבר 1944. בעקבות התקדמותן המהירה של בעלות הברית בחזית המערבית. היטלר, הורה לאגד את כל היחידות הגרמניות באזור נהר הריין העליון לקבוצת ארמיות, שכמפקד שלה מינה את שר הפנים היינריך הימלר. היטלר סבר שנוכחותו של הימלר תעודד את החיילים, אולם בפועל נוכחותו רק הפכה את קבוצת ארמיות אוברריין לגוף נפרד בפני עצמו שאינו כפוף לאוברבפסלהאבר ווסט, היינו המפקד העליון של אזור המערב. 
בעקבות הקרב על הבליטה, נאלצו בעלות הברית להעביר כוחות רבים מאזור גבול צרפת-גרמניה אל ארצות השפלה, מה שהותיר את הכוחות הגרמניים באזור הריין מדולדלים מעט. הימלר סבר שזוהי שעת כושר שאסור להחמיצה, והורה על פתיחת מבצע נורדווינד - מתקפת הנגד הגרמנית האחרונה בחזית המערבית, שנועדה לכבוש מחדש את אלזס. ב-5 בינואר תקפו הכוחות של קבוצת הארמיות אוברריין, והצליחו לכבוש מספר ערים, אולם בעלות הברית הגנו על שטרסבורג היטב, והגרמנים נאלצו לסגת. בעקבות הכישלון אוחדה קבוצת ארמיות אוברריין עם קבוצת ארמיות G.
Everytime

וידאו קליפ

הקליפ שנוי המחלוקת אשר בוים על ידי דייוויד לה-שאפל, היה אמור להציג את דמותה של ספירס מתה באמבטיה בעקבות חיתוך פרק כף ידה. כשהרעיון דלף לתקשורת, מחאות גרמו לשינוי הרעיון. בעקבות השינוי, צולמו שתי גרסאות שונות לקליפ, עולמית ואמריקאית. הגרסה העולמית כללה דם וחשפה חלקים מגופה של ספירס. הגרסה שהופצה בארצות הברית הייתה יותר צנועה וכללה פחות דם. 
בקליפ נראית ספירס עם בן זוגה (אותו מגלם סטיבן דורף), בדרכם לבית מלון בלאס וגאס, שם הם נתקלים בצלמי פפראצי תוקפניים. אחד מהם מכה את ספירס בטעות בראשה עם מצלמתו וגורם לה לזעזוע מוח, בו היא לא מבחינה בתחילה. לאחר שהזוג מצליח להיכנס לחדרם במלון ורב, ספירס נכנסת לחדר המקלחת. בזמן שהיא שוכבת באמבטיה מלאת המים, היא מבחינה בכתמי דם שמגיעים מראשה, מאבדת את הכרתה וטובעת במים.
לאחר שבן זוגה מוצא את ספירס חסרת הכרה, מובלת ספירס לבית החולים, בעוד צלמי פפראצי ממשיכים לצלם אותה. בבית החולים ספירס מתה, כאשר בחדר הסמוך מתרחשת לידת תינוקת, דבר שעשוי להצביע על גלגול נשמות. בהמשך, נראית ספירס רצה לעבר אור לבן. בסוף הקליפ יש תפנית בעלילה, וספירס נראית יוצאת מהאמבטיה צוחקת, כאילו התעוררה משינה. לאורך כל הקליפ ניתן לראות על פרק ידה של ספירס חוט אדום, אשר מסמל את הקבלה.
עבריין נמלט

עבריין נמלט או מבוקש הוא אדם המסתתר מהמשטרה, לאחר שנמלט ממאסר או ממעצר, או שהוא חשוד בעבירה פלילית ודרוש לחקירה משטרתית.
לתיאום בין משטרות במדינות שונות, במקרים שבהם המבוקש נמלט מהמדינה שבה הוא מבוקש, משמש האינטרפול.
לאיתורם של מבוקשים מסתייעת המשטרה לעיתים בפנייה לציבור, באמצעות כרזות "מבוקש", רשימת מבוקשים באינטרנט ותוכניות טלוויזיה העוסקות בכך, כגון התוכנית הבריטית "Crimewatch" ומקבילתה הישראלית "בשידור חוקר". לעיתים מובטח פרס גבוה למביא למעצרו של מבוקש.
למעצר מבוקשים בשטחי יהודה והשומרון משמשת יחידת דובדבן.
הוצאה להורג

הוצאה להורג היא הפעולה של הריגת אדם המתבצעת לאחר החלטה (עונש מוות) של סמכות משפטית ולא כהחלטה של אדם בודד (פעולה הקרויה הריגה או רצח), אלא כהחלטה של קבוצה, היונקת את כוחה מתמיכה רחבה יותר. זוהי למעשה הסנקציה החריפה ביותר שמדינה יכולה להפעיל כנגד אזרחיה. כיום מקובל בעולם הרחב שלמדינה יש זכות חוקית (אם כי לא בהכרח מוסרית) לבצע הליך זה כלפי אזרחיה או כלפי נתינים זרים הנשפטים במסגרת מערכת המשפט שלה, ושלא מדובר בפשע.
פעמים רבות נעשית ההוצאה להורג בעקבות גזר דין אשר ניתן בהתאם לחוק המאפשר הטלת עונש מוות. במקרים אחרים, בעיקר בזמן מלחמה או בשלטון עריץ, נעשית הוצאה להורג ללא משפט, על-פי החלטה מקומית, לרוב מתוך תחושה שהחלטה זו משקפת את רצון השלטון, ולעיתים אף בהנחיה ברורה (אך חסרת בסיס חוקי) של השלטון. הוצאה להורג בלא משפט, בידי המון זועם, קרויה לינץ'.

שיטות להוצאה להורג כיום

כיום שיטות ההוצאה להורג שונות בין המדינות בהן עונש המוות הוא חוקי. נהוגה שיטת הוצאה להורג חדשה יחסית המתבצעת על ידי מתן זריקת רעל לעורקיו של הנידון למוות. כמו כן שיטות נפוצות להוצאה להורג כיום הן בירייה, בין אם בכיתת יורים ובין בירייה בודדת לכיוון העורף, באמצעות חשמול קטלני באמצעותו של כסא חשמלי (שיטה שהשימוש בה הולך ופוחת), בתא גזים, בתלייה ואפילו בעריפת ראש וברגימה על ידי אבנים.

המצב כיום במדינות שונות

על פי נתוני אמנסטי, ארגון זכויות אזרח המתנגד בתקיפות להוצאות להורג, בשנת 2015 הוצאו להורג ברחבי העולם לפחות 1,634 בני אדם ב-20 מדינות, המספר הגבוה ביותר מאז 1990. בראש טבלת המדינות המוציאות להורג ניצבת סין, אך נתוני ההוצאה להורג בה חשאיים ולא נכללו בספירה. אחריה איראן עם 977 הוצאות להורג, ושלישית פקיסטן עם 326 הוצאות להורג.
בארצות הברית הייתה ההוצאה להורג בלתי-חוקית במשך שנים רבות. בשנת 1976 הוחלט לאפשר לחמישים מדינות ארצות הברית להחליט בעצמן על קיום הוצאות להורג. 37 מדינות הפכו את ההוצאה להורג לחוקית. בשנת 2007 הוצאו להורג 42 אזרחים בארצות הברית, ובכך הפכה ארצות הברית למדינה החמישית בדירוג העולמי של מדינות שמוציאות להורג.
בכל שנותיה של מדינת ישראל בוצעה הוצאה להורג פעמיים. ב-30 ביוני 1948 הוצא להורג סרן מאיר טוביאנסקי, קצין בהגנה שהואשם בבגידה במולדת. טוביאנסקי, שהיה מפקד שדות התעופה בירושלים הנצורה הואשם על לא עוול בכפו בהעברת מידע על תשתיות החירום בירושלים לבריטים. הוא נשפט במשפט שדה, והוצא להורג בו במקום. שנה לאחר מכן טיהר דוד בן-גוריון את שמו. הפעם השנייה שבה בוצעה הוצאה להורג הייתה בשנת 1962, כאשר יושם גזר הדין במשפטו של אדולף אייכמן.
אידי פאלקו

ביוגרפיה

פאלקו נולדה בברוקלין, ניו יורק לג'ודית אנדרסון, שחקנית, ולפרנק פאלקו, מתופף ג'אז. היא גדלה בנורת'פורט ובווסט אייסליפ בלונג איילנד. לפאלקו שני ילדים, בן ובת, אותם אימצה. 
פאלקו הודתה שהייתה אלכוהוליסטית, היא טענה שהחליטה להתגבר על ההתמכרות אחרי "לילה ספציפי של הוללות". היא חלתה בעבר בסרטן השד והחלימה.

קריירה

אידי פאלקו ידועה בעיקר בשל משחקה בתור כרמלה סופרנו בסדרת הטלוויזיה "הסופרנוס" של HBO.
ב-1994 שיחקה בקומדיה "קליעים מעל ברודוויי" של וודי אלן. ב-1995 התארחה בסדרת המשטרה "ניו יורק בהסוואה" בתפקיד סמלת קלי. בשנת 1999 שיחקה בסרטו של סידני לומט "אהבה מקרית" בכיכובו של האריסון פורד.  
בשנת 1997 החלה לשחק בסדרת הדרמה המתרחשת בכותלי בית סוהר "אוז", בתפקיד הסוהרת דיאן וויטלסלי אשר מנהלת רומן עם קים מקמנוס, מנהל אגף M "ברקת". את תפקידה זה גילמה עד לעונתה השלישית בתפקיד ראשי, ובעונה הרביעית שבה לתפקיד אורח.  
בשנת 1999 התפרסמה לקהל הרחב בשל תפקידה ככרמלה סופרנו בסדרת הדרמה המצליחה של HBO "הסופרנוס", כאשתו של טוני סופרנו למשך 6 עונות כאשר הפרק האחרון שודר ב-10 ביוני 2007. על תפקידה בסדרה הייתה מועמדת ל-6 פרסי אמי לשחקנית ראשית בסדרת דרמה מתוכם זכתה בשלושה פרסים לשנים (1999, 2001, 2003). הייתה גם מועמדת לפרס גלובוס הזהב לשחקנית הטובה ביותר בסדרת דרמה 7 פעמים מתוכם זכתה פעמיים לשנים (2000, 2003). זכתה גם למספר פרסים בפרס סטלייט ולפרס גילדת שחקני המסך.   
בשנת 2002 שיחקה לצד אנג'לה באסט בסרט "סאנשיין סטייט". בשנת 2005 גילמה את ספרא בסרט "המופלא החדש", לצד מגי ג'ילנהול.   
בשנת 2009 החלה לגלם את דמותה של ג'קי פייטון בסדרה הקומית "האחות ג'קי", אחות בבית חולים המכורה למשככי כאבים, למשך 7 עונות כאשר הפרק האחרון שודר ב-28 ביוני 2015. על תפקידה בסדרה זכתה פאלקו לפרס אמי לשחקנית ראשית בסדרה קומית לשנת 2010. הייתה גם מועמדת לפרס גלובוס לשחקנית הטובה ביותר בסדרת קומדיה או סדרה מוזיקלית לשנים 2010 ו-2011 ולפרס גילדת שחקני המסך לשחקנית הטובה ביותר בסדרה קומית באותם שנים.    
בשנת 2013 שיחקה בסרט "האלים משתוללים", דרמה קומית בכיכובה של אליסיה סילברסטון. 
בשנת 2016 גילמה את מילר בדרמה הקומית "הקומיקאי" בכיכובו של רוברט דה נירו. 
בשנת 2017 שיחקה בסרט הקולנוע "מייגן לוי", ובסרט "טלפון נייח", לצד ג'ון טורטורו.  
בשנת 2018 שיחקה בדרמה "ארץ ההרגלים היציבים", ובסרט "מועדון צפע" בכיכובה של סוזן סרנדון.
משפט ברטראן

משפט ברטראן בפיזיקה, דן בתנאים לקיומם של מסלולים סגורים יציבים עבור תנועת גוף בהשפעת פוטנציאל מרכזי. על פי המשפט, הפוטנציאלים היחידים עבורם המסלולים החסומים סגורים עבור כל תנאי התחלה הם הפוטנציאל הגרביטציוני/אלקטרוסטטי  או הפוטנציאל ההרמוני .
המשפט הוצג בידי הפיזיקאי הצרפתי ז'וזף ברטראן בשנת 1873.

הגדרות

נתון גוף, הנע בהשפעת כוח הנגזר מפוטנציאל מרכזי - .
מסלול הגוף (כלומר פתרון משוואות התנועה) כפונקציה של הזמן הוא . כיוון שהגוף נע בהשפעת כוח מרכזי, מסלול תנועתו מוגבל למישור וניתן לתאר אותו על ידי שימוש בקואורדינטות פולריות .
מסלול הגוף הוא חסום אם קיים  כך ש  לכל זמן t (כלומר הגוף אינו מתרחק לאינסוף, אלא נשאר בסביבת מקור הכוח). 
מסלול הגוף הוא סגור אם קיים  כך  (במקרה זה הגוף מבצע תנועה מחזורית עם זמן מחזור ).

מסלולים מעגליים

המסלול הסגור הפשוט ביותר הוא מסלול בצורת מעגל, עבורו . מסלול כזה קיים עבור כל כוח מושך, והוא מתקבל כאשר הכוח הפועל על הגוף מתקזז בדיוק עם ה"כוח הצנטריפוגלי", כלומר כאשר:

כאשר  הוא התנע הזוויתי. בנוסף, עבור מסלול מעגלי, האנרגיה של הגוף שווה למינימום של הפוטנציאל האפקטיבי  (ציור 3).
לסיכום, ניתן לקבל מסלול מעגלי סגור עבור כל כוח מרכזי מושך, אך על מנת לקבל מסלול שכזה יש צורך בתנאי התחלה מיוחדים. הסעיפים הבאים ידונו בקיום מסלול סגור במקרים בו התנאים הנ"ל אינם מתקיימים.

סטיות קטנות ממסלול מעגלי

כדי לבחון את המתרחש עבור מסלול שאינו מעגלי, יש להשתמש במשוואת המסלול שפתרונה נותן את צורת המסלול . את משוואת המסלול נוח לכתוב עבור המשתנה :

עבור, סטייה קטנה ממסלול מעגלי , ניתן לבצע ליניאריזציה של המשוואה ולקבל כי הפתרון הוא מן הצורה , כלומר אוסצילציות קטנות סביב המסלול המעגלי [ציור 1 (2)]. המסלול יהיה סגור אם ורק אם  הוא מספר רציונלי. ניתוח של משוואת המסלול מראה כי  רציונלי יתקבל רק עבור כוח מן הצורה:

כלומר, רק עבור כוחות מן הצורה הנ"ל, כאשר  רציונלי, סטייה קטנה מן התנאים למסלול מעגלי תוביל אף היא למסלול סגור (דוגמת זה המופיע בחלק 2 של ציור 1).
התו השמיני

היסטוריה

חברת התו השמיני הוקמה בשנת 1993 בחנות קטנה ברחוב שמאי בירושלים. בשנת 1999 הגיעה הרשת לפשיטת רגל וסגרה את סניפיה. בשנת 2000 נפתחה החברה מחדש תחת השם "התו השמיני החדש 2000". כעבור עשור, צמחה להיות רשת של חנויות מוזיקה ותקליטורים עם שבעה סניפים הפזורים ברחבי הארץ.

הפקה

החברה מכסה את כל ההיבטים של הפקת והפצת המוזיקה לאמניה ומלווה אותם לאורך כל שלבי הפקת האלבום, החל משלב ההקלטות דרך עיצוב וקונספט ועד להפקת קליפים. בנוסף התו
השמיני עובדת ויוצרת שיתופי פעולה רבים עם גופי תרבות שונים (מוסדות קולנוע, תיאטרון, מוזיאונים, פסטיבלים ועוד) כדי לחשוף, לחדש ולמשוך קהלים שונים למוזיקה ישראלית בדרכים מגוונות.

הפצה

בבעלות התו השמיני זכויות הפצה לעשרות
אלפי תכנים מוזיקליים ישראליים ובינלאומיים. החברה מייצגת, מפיקה ומפיצה אמנים רבים וביניהם יהודה פוליקר, בית הבובות, דנה ברגר, הדג נחש, שם טוב לוי, מוש בן ארי, אריק איינשטיין, דויד ברוזה, אתי אנקרי, אריאל זילבר, יוסי בנאי, עמיר לב, שלומי שבן, גבריאל בלחסן ועוד רבים. בנוסף החברה מייצגת מותגים
בינלאומיים בישראל, ביניהם:, Ninja
tune,ECM, Putumayo, Harmonia mundi, Naxos, Nettwerk
ובתחום הווידאו: Sony Pictures Entertainment ו-Warner Home Video.
התו השמיני מפיצה פיזית ללמעלה מ-500 חנויות, כולל השווקים המסורתיים (חנויות מוזיקה, חנויות ספרים) והלא מסורתיים (תחנות הדלק, מרכולים, רשתות הפארם, חנויות נוחות, מוסדות תרבות ועוד).

ניו מדיה

מחלקת הדיגיטל של התו השמיני היא מחלקה המשתמשת בכלים הדיגיטליים הרבים למכירה ולקידום האמנים המיוצגים על ידה בדרכים יצירתיות.
הקטלוג הדיגיטלי המקיף של התו השמיני מופץ ליותר מ-120 פלטפורמות מקוונות ברחבי העולם באמצעות חברות הסלולר, האינטרנט iTunes, Shazam, Amazon, Spotify ושאר ערוצי התקשורת החדשים והניו מדיה, תוך יצירת הזדמנויות נוספות באמצעות שימוש ברשתות החברתיות. 

מכירה ורשת החנויות

לחברה חמישה סניפים ברחבי הארץ למכירת מוזיקה וסרטים. שני סניפים בירושלים, אחד ברחוב שמאי 16 והשני בקניון מלחה (נסגר), שניים בנתב"ג- אחד בטרמינל 3 ואחד באולם שחקים, ואחד בתל אביב בהיכל התרבות. לרשת היה גם סניף בחיפה וסניף נוסף בתל אביב, אך אלה נסגרו בשנת 2015.
ר"י מיגאש

כינויו - "מיגאש"

יש משערים שמקור הכינוי 'מיגאש' שהתווסף לשמו הוא במילה היוונית ('Μέγας'), המציין גודל וחשיבות ('נהדר' או 'גדול'; מקביל ל-"great").‏

ביוגרפיה

בילדותו למד תורה מאביו (רבי מאיר הלוי) ומרבי יצחק בן רבי ברוך אבן אלבליה בסביליה. כאשר היה הר"י מיגאש בן 12, הגיע מצפון אפריקה הרי"ף, ופתח ישיבה בעיר אליסנה. הר"י מיגאש עבר לשם, ובמשך 14 שנים, היה לתלמידו המובהק של הרי"ף והלה סמכו להוראה. איתו למדו בישיבה גם רבי יהודה הלוי ורבי ברוך בן רבי יצחק. לאחר מות הרי"ף בשנת ד'תתס"ג (1103), ירש הר"י מיגאש את מקומו בראשות הישיבה בגיל 25, והמשיך לעמוד בראשה עד מותו כעבור 38 שנים.
למדו אצלו בישיבה תלמידי חכמים כרבי מימון הדיין, ובנו יצחק מאיר ואחיינו מאיר.
הר"י מיגאש הוא, ככל הידוע, הראשון בין חכמי ספרד שכתב חידושים על מסכתות התלמוד, ובכך יצר את בית המדרש הספרדי. בעקבותיו באו חכמים כמו הרמב"ן, הרשב"א, הרא"ה והריטב"א שפיתחו סוגה זו של כתיבה תורנית. הרי"ף התבטא לשבחו בצוואתו ש"אפילו בדורו של משה רבנו לא נמצא חכם ונבון כמותו". הרמב"ם התייחס אליו בהערכה רבה, והוא מזכירו פעמים מספר בספרו הגדול משנה תורה, בניגוד למנהגו שלא להזכיר כמעט דברי חכמים מאוחרים יחסית לתקופתו: "הורו רבותי רבי יהוסף הלוי ורבו" (הר"י מיגאש ורבו - הרי"ף), ובפירוש המשנה כתב עליו: "לב האיש ההוא בתלמוד מבעית למי שיסתכל בדבריו ועומק שכלו בעיון עד אשר כמעט נאמר בו 'וכמוהו לא היה לפניו מלך' במנהגו ובדרכו", ומסתבר ששיטת לימודו החדשנית היא העומדת ברקע דברים אלה. עם זאת הרמב"ם לא נמנע מלחלוק עליו.
הרמב"ם מתייחס אליו כרבו וחולק לו תוארי כבוד והערצה רבים, משום כך, במקומות רבים הוא מופיע בטעות כמורו של הרמב"ם. הדבר בלתי סביר בהתחשב בכך שהר"י מיגאש נפטר בהיות הרמב"ם כבן שש. על כן מקובל לומר כי היה מורו של אביו של הרמב"ם - רבי מימון הדיין, והרמב"ם התייחס אליו כמורו שלו.
הר פיילוט (אלברטה)

מקור השם

שמו של ההר ניתן לו בשנת 1884 על ידי ג'ורג' מרסר דוסון.
ההר נקרא בשם זה בשל מיקומו - בסמוך להר עמק נהר בואו משנה את כיוונו, ולכן ניתן לראותו מכל מקום בעמק (בכך מהווה ההר מעין "טייס" המשנה את מסלול העמק).

הטיפוס על ההר

הראשונים שהעפילו לפסגת ההר היו אנשי הסקר הגאולוגי שנערך בשנת 1885.

לקריאה נוספת

• Gerry Shea, Mountain Treks in Alberta, P 146
• Alan Kane, Scrambles in the Canadian Rockies
טקס פרסי האקדמיה הבריטית לקולנוע ה-14

התסריט הבריטי הטוב ביותר

The Angry Silence – בריאן פורבס